CELEX: 32016D0537
Language: hu
Date: 2016-04-05 00:00:00
Title: A Bizottság (EU) 2016/537 végrehajtási határozata (2016. április 5.) a közhasználatú, kézi és testen viselt, vezeték nélküli kommunikációs eszközök (30 MHz–6 GHz) rádiófrekvenciás tere megfelelőségének igazolására szolgáló követelményekről szóló EN 50566:2013 szabvány hivatkozásának az 1999/5/EK európai parlamenti és tanácsi irányelvvel összhangban az Európai Unió Hivatalos Lapjában történő, korlátozással ellátott közzétételéről (EGT-vonatkozású szöveg)

6.4.2016   
            
            
               HU
            
            
               Az Európai Unió Hivatalos Lapja
            
            
               L 89/17
            
         A BIZOTTSÁG (EU) 2016/537 VÉGREHAJTÁSI HATÁROZATA
   (2016. április 5.)
   a közhasználatú, kézi és testen viselt, vezeték nélküli kommunikációs eszközök (30 MHz–6 GHz) rádiófrekvenciás tere megfelelőségének igazolására szolgáló követelményekről szóló EN 50566:2013 szabvány hivatkozásának az 1999/5/EK európai parlamenti és tanácsi irányelvvel összhangban az Európai Unió Hivatalos Lapjában történő, korlátozással ellátott közzétételéről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a rádióberendezésekről és a távközlő végberendezésekről, valamint a megfelelőségük kölcsönös elismeréséről szóló, 1999. március 9-i 1999/5/EK európai parlamenti és tanácsi irányelvre (1) és különösen annak 5. cikke (3) bekezdésére,
   tekintettel az 1999/5/EK irányelv 13. cikkével létrehozott távközlési megfelelőségértékelési és piacfelügyeleti bizottság (TCAM) véleményére,
   mivel:
   
               (1)
            
            
               Amennyiben valamely, az Európai Unió Hivatalos Lapjában közzétett hivatkozással rendelkező harmonizált szabványt átültető nemzeti szabvány megfelel az 1999/5/EK irányelv 3. cikkében említett alapvető követelmények egy vagy több elemének, egy ilyen szabvány szerint gyártott rádióberendezés esetében vélelmezni kell, hogy az megfelel a vonatkozó alapvető követelményeknek.
            
         
               (2)
            
            
               2014 júliusában Franciaország kifogást nyújtott be a közhasználatú, kézi és testen viselt, vezeték nélküli kommunikációs eszközök (30 MHz–6 GHz) rádiófrekvenciás tere megfelelőségének igazolására szolgáló követelményekről szóló EN 50566:2013 szabvánnyal szemben.
            
         
               (3)
            
            
               Franciaország úgy véli, hogy a szabványt felül kell vizsgálni annak érdekében, hogy az fokozottabb mértékben figyelembe vegye a mobiltelefonok és egyéb hordozható eszközök (például táblagépek) használatának körülményeit, és feltételeket határozzon meg arra a távolságra, amelyből a test SAR-értékét (energiaelnyelési tényezőjét) értékelni kell.
            
         
               (4)
            
            
               Az EN 50566:2013 szabványnak a távközlési megfelelőségértékelési és piacfelügyeleti bizottságot képviselő tagokkal együtt történt megvizsgálását követően a Bizottság arra a következtetésre jutott, hogy a szabvány nem teljesíti az 1999/5/EK irányelv 3. cikke (1) bekezdésének a) pontjában említett alapvető követelményeket. Az 1999/5/EK irányelv 3. cikke (1) bekezdésének a) pontja hivatkozik a biztonsági követelményekre vonatkozó célkitűzésekre, amelyeket a 2006/95/EK európai parlamenti és tanácsi irányelv (2) foglal magában. A 2006/95/EK irányelv I. mellékletének 1.d) pontja előírja, hogy „az elektromos berendezést úgy kell tervezni és gyártani, hogy az e melléklet 2. és 3. pontjában meghatározott veszélyek elleni védelem biztosított legyen, feltéve, hogy a berendezést rendeltetésszerűen használják, és megfelelően karbantartják”. Ugyanazon melléklet 2. pontja kimondja, hogy „Műszaki jellegű intézkedéseket kell előírni az 1. ponttal összhangban, annak biztosítására, hogy: »a) a személyek és a háziállatok megfelelően védettek legyenek a közvetlen vagy közvetett érintkezés által okozott fizikai sérülés vagy más ártalom veszélyével szemben;« és »c) a személyek és a háziállatok és a vagyon megfelelően védett legyen az elektromos berendezés által okozott olyan nem elektromos veszélyek ellen, amelyeket a tapasztalat tár fel«”.
            
         
               (5)
            
            
               Tekintettel arra, hogy az EN 50566:2013 szabvány fent említett biztonsági elemeit tovább kell fejleszteni, valamint hogy még nem történt meg e szabvány megfelelő felülvizsgálata, az EN 50566:2013 szabványnak az Európai Unió Hivatalos Lapjában közzétett hivatkozását megfelelő figyelmeztetésnek kell kísérnie,
            
         ELFOGADTA EZT A HATÁROZATOT:
   1. cikk
   A közhasználatú, kézi és testen viselt, vezeték nélküli kommunikációs eszközök (30 MHz–6 GHz) rádiófrekvenciás tere megfelelőségének igazolására szolgáló követelményekről szóló EN 50566:2013 szabványnak az Európai Unió Hivatalos Lapjában közzétett hivatkozását a mellékletben meghatározott figyelmeztetésnek kell kísérnie.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2016. április 5-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 91., 1999.4.7., 10. o.
   
   
      (2)  Az Európai Parlament és a Tanács 2006. december 12-i 2006/95/EK irányelve a meghatározott feszültséghatáron belüli használatra tervezett elektromos berendezésekre vonatkozó tagállami jogszabályok összehangolásáról (HL L 374., 2006.12.27., 10. o.).
   
      MELLÉKLET
      
         Az 1999/5/EK irányelv hatálya alá tartozó harmonizált európai szabványok hivatkozásának közzététele
      
      
                  ESO (1)
                  
               
               
                  A szabvány hivatkozási száma és címe
                  (és a referenciadokumentum)
               
               
                  Első közzététel a HL-ben
               
               
                  A helyettesített szabvány hivatkozási száma
               
               
                  A helyettesített szabvány megfelelőségére vonatkozó vélelem megszűnésének időpontja
                  1. megjegyzés
               
               
                  Az 1999/5/EK irányelv cikke
               
            
                  Cenelec
               
               
                  EN 50566:2013
                  Termékszabvány a közhasználatú, kézi és testen viselt, vezeték nélküli kommunikációs eszközök (30 MHz–6 GHz) rádiófrekvenciás tere megfelelőségének igazolásáról
               
               
                  2013.10.12.
               
               
                   
               
               
                   
               
               
                  3. cikk (1) bekezdés a) pont
               
            
                  Figyelmeztetés: E kiadvány alkalmazása során figyelembe kell venni a távolságra vonatkozó bizonyos körülményeket, amelyek a hétköznapi, gyakorlati használatot tükrözik, és amelyek a közhasználatú, kézi és testen viselt, vezeték nélküli kommunikációs eszközök (30 MHz–6 GHz) biztonságos használatát biztosítják az 1999/5/EK irányelv 3. cikke (1) bekezdésének a) pontjában hivatkozott és a 2006/95/EK irányelv I. mellékletével együtt értelmezett biztonsági célkitűzések alkalmazásában. Például végtag energiaelnyelési tényezőjének (SAR-érték) mérése esetében (a határ 4 W/kg) nem lehet távolságot alkalmazni (a készülék érintkezik); törzs SAR-értékének mérése esetében (a határ 2 W/kg) legfeljebb néhány milliméteres távolságot lehet alkalmazni.
               
            
                  1. megjegyzés:
               
               
                  A megfelelőségre vonatkozó vélelem megszűnésének időpontja általában megegyezik az európai szabványügyi szervezet által meghatározott visszavonás időpontjával, azonban felhívjuk e szabványok használóinak a figyelmét arra, hogy bizonyos kivételes esetekben ez másképpen lehet.
               
            
         (1)  ESO: Európai szabványügyi szervezet:
      
                   
               
               
                  CEN: Avenue Marnix/Marnixlaan 17, 1000 Bruxelles/Brussel, BELGIQUE/BELGIË, Tel. +32 25500811; fax +32 25500819 (http://www.cen.eu)
               
            
                   
               
               
                  CENELEC: Avenue Marnix/Marnixlaan 17, 1000 Bruxelles/Brussel, BELGIQUE/BELGIË, Tel. +32 25196871; fax +32 25196919 (http://www.cenelec.eu)
               
            
                   
               
               
                  ETSI: 650, route des Lucioles, 06921 Sophia Antipolis, FRANCE, Tel. +33 492944200; fax +33 493654716, (http://www.etsi.eu)